Lektionsplan: Barndom

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (1 lektion) | Forløbet indledes med fokus på, hvad har børn leget af lege, og hvad har de leget med? Hvad leger børn i dag? | Eleven kan sammenligne tidligere tiders familie, slægt og fællesskaber med eget liv  Eleven kan opnå viden om historie gennem brug af historiske scenarier | Eleven kan   * Fortælle om, hvad de tror man har leget med hulstenen, pinden og snoren * Sammenligne legetøj fra tidligere tider med eget legetøj | * VØL aktivitet åbner op for forløbet. Se bilag. * Til dette forløb skal læreren have samlet et vist antal hulsten (sten med hul i) ved stranden, et vist antal pinde og en lille snor. Aktiviteten går ud på, at eleverne får stenen, pinden og snoren, hvorefter de så skal gætte sig frem til, hvad man har leget med stenen, pinden og snoren. Se Bilag. * Derefter tales der på klassen om forskellige lege, og eleverne får ca. ti minutter med sidemakkeren til at diskutere lege, de leger i dag, og hvad de tror, man har leget i gamle dage. Det noteres ned. * Der leges forskellige lege fra gamle dage. |  |
| 2  (2 lektioner) | Om barnets rolle i familien/hjemmet med fokus på perioden 1920-1980. | Eleven kan læse enkle historiske kilder og udtrykke sig sprogligt enkelt om deres indhold  Eleven kan beskrive ændringer i livsgrundlag og produktion | Eleven kan   * Fortælle om klippene fra "Bonanza" og barnets rolle gennem tiden * Fortælle om de mest markante forskelle på sig selv og de børn, der vises i klippene | * Filmklip fra "Bonanza" (afsnit 1920-1930, 1930-1940, 1950-1960, 1970-1980). Læreren vælger på forhånd, hvor mange klip, der skal vises, og hvilke begreber der skal være fokus på. * Filmklippene bearbejdes og der arbejdes med begreberne. Se bilag 1, hvor forslag til bearbejdning af klippene er oplistet. |  |
| 3  (1 lektion) | Tekster læses fra Historie 3 (s.27-29) | Eleven kan læse enkle historiske kilder og udtrykke sig sprogligt enkelt om deres indhold | Eleven kan   * Gøre rede for de tre teksters indhold * Forklare de forskellige begreber, der arbejdes med | * Læreren introducerer teksternes indhold for eleverne, og læser derefter teksterne højt * Der arbejdes med forskellige begreber valgt af læreren * Der laves foldekort. Se bilag 1 |  |
| 4  (3 lektioner) | Fritid og arbejde - hvornår har/havde man fritid? Var der forskel på at bo på landet eller i byen? Hvor bor de fleste børn i dag? Hvorfor?  Barnets vilkår gennem tiden og de ændringer, der er sket | Eleven kan sammenligne tidligere tiders familie, slægt og fællesskaber med eget liv  Eleven kan forklare hvordan de og andre er historieskabte og skaber historie | Eleven kan   * Give eksempler på forskelle på at bo på landet og bo i byen i gamle dage og i dag * Med afsæt i det afsluttende produkt kan eleverne redegøre for de ændringer, der har været op gennem tiden i børns vilkår | * Teksterne og filmklippene fra modul 3 og 4 bruges som baggrund for arbejdet med indholdet. * Der laves en photostory over "Barnets vilkår gennem tiden," som afsluttende produkt |  |

# Forslag til:

## Undervisningsdifferentiering

Læreren kan med fordel lade de elever, der er dygtige læsere, læse teksterne selv. VØL aktiviteten kan være en gruppeopgave(den laves ellers alene), som kan optages på video. Kategorierne i terningspillet kan ændres til at være sværere eller nemmere.

## Evalueringsformer

Under øvrige gode råd findes der evalueringsaktiviteter til både før, under og efter forløbet.

## Bevægelse

Gamle lege, hoppe med hinkerude, hoppe sjippetov (det gør man stadig). Lege dåsegemme. Lave et orienteringsløb med forskellige poster: bær en spand vand, som man gjorde i gamle dage.

# Øvrige gode råd og kommentarer

Instruktioner til: terningspil, VØL, begrebsskema og foldekort.

**Bilag 1: Ideer til undervisningsaktiviteter**

**Terningspillet**

Spillet går ud på, at spille med en terning og de begreber, der er udvalgt til forløbet. Slår man 1, 2 osv., skal man gøre noget bestemt, som listes op herunder:

1: Sig ordet

2: Forklar ordet

3: Vis/tegn ordet

4: Sig ordet i en sætning

5: Stav ordet

6: Hvor har du hørt ordet før?

**VØL**

Aktiviteten går ud på at lave tre overskrifter: Hvad **V**ed jeg? Hvad **Ø**nsker jeg at vide? Hvad har jeg **L**ært?

**Begrebsskema**

Sættes op som et skema. Aktiviteten går ud på følgende: Skemaet deles ind i 6 kolonner med hver deres overskrift. Derefter sættes der plus ved det, man kan, og minus ved det, man ikke kan.

Overskrifterne skal lyde sådan:

Jeg kender ordet

Jeg har hørt eller set ordet før

Jeg kan udtale ordet

Jeg kan stave ordet

Jeg kan forklare ordet

Jeg kan bruge ordet i en sætning

**Foldekort**

Til foldekort-aktiviteten skal du tage et stykke papir og folde det fire gange, så det ligner en brochure. På hver af de fire sider skrives følgende overskrifter:

Det minder mig om

Det kan jeg godt lide

Det kan jeg ikke lide

Det har jeg spørgsmål til

Under overskrifterne skriver eleverne deres tanker ned i forhold til de begreber/ overskriften for emnet, de arbejder med.